Ορθοδοξία στην Εσθονία

Η Ορθοδοξία στην Εσθονία ακολουθείται από το 16,5% του πληθυσμού της χώρας, καθιστώντας την ως τo πιο αναγνωρισμένo χριστιανικό θρησκευτικό δόγμα στο κατά πλειοψηφία κοσμικό κράτος. Βρίσκεται πάνω από τον Λουθηρανισμό, που ακολουθεί με 9,1%, παρότι στην απογραφή του 2000 ο Λουθηρανισμός κατείχε ποσοστό της τάξης του 13,6%. Η Ορθοδοξία, ή πιο συγκεκριμένα ο Ανατολικός Ορθόδοξος Χριστιανισμός, ακολουθείται κυρίως από τη ρωσική εθνική μειονότητα και μια μειοψηφία του εγγενή εσθονικού πληθυσμού. Σύμφωνα με την εσθονική απογραφή του 2000, το 72,9% όσων απογράφηκαν ως Ορθόδοξοι Χριστιανοί ήταν ρωσικής καταγωγής.

Η Ορθοδοξία εισήχθη για πρώτη φορά στην Εσθονία κατά τον 10ο έως τον 12ο αιώνα, από ιεραποστόλους του Νόβγκοροντ και το Πσκοβ. Η πρώτη αναφορά μιας Ορθόδοξης κοινότητας στην Εσθονία χρονολογείται στο 1030.Toom, Tarmo. "Estonia, Orthodox Church in", The Encyclopedia of Eastern Orthodox Christianity, p.226-8, Wiley-Blackwell Publishing, 2011. Αργότερα, Ρώσοι έμποροι από το Νόβγκοροντ και το Πσκοβ δημιούργησαν μικρές Ορθόδοξες κοινότητες σε αρκετές πόλεις της Εσθονίας.Historical background of Orthodoxy in Estonia , Estonian Orthodox Church of Moscow Patriarchate website.

Σήμερα, υπάρχουν δύο κλάδοι της Ανατολικής Ορθόδοξης Εκκλησίας που συνυπάρχουν στην Εσθονία: η Εσθονική Αποστολική Ορθόδοξη Εκκλησία, μια αυτόνομη Εκκλησία υπό τη δικαιοδοσία του Οικουμενικού Πατριαρχείου Κωνσταντινουπόλεως, και η Εσθονική Ορθόδοξη Χριστιανική Εκκλησία, μια ημιαυτόνομη Εκκλησία της δικαιοδοσίας του Πατριαρχείου Μόσχας.

Η Ορθόδοξη Εκκλησία σήμερα
Η Ορθόδοξη κοινότητα στην Εσθονία, που αντιπροσωπεύει περίπου το 16,5% του συνολικού πληθυσμού, σύμφωνα με την απογραφή του 2011, παραμένει διαιρεμένη, με την πλειοψηφία των πιστών (συνήθως εθνικών Ρώσων) να παραμένουν υπό τη σκέπη του Πατριαρχείου Μόσχας. Σύμφωνα με κυβερνητική έκθεση του 2004, περίπου 20.000 πιστοί, (κυρίως Εσθονοί) σε 54 ενορίες, αποτελούν μέρος της Εσθονικής Αποστολικής Ορθόδοξης Εκκλησίας, που εντάσσεται στο Πατριαρχείο Κωνσταντινούπολης, ενώ 150.000 πιστοί σε 30 ενορίες, μαζί με τη μοναστική κοινότητα της Πουχτίτσας, ανήκουν στο Πατριαρχείο Μόσχας.Senate Committee on Foreign Relations. "Estonia", Annual Report on International Religious Freedom, 2004, p.324, Government Printing Office, 2005. 

Τα ζητήματα γύρω από την ακίνητη ιδιοκτησία έχουν κατά το μεγαλύτερο μέρος τους διευθετηθεί. Το 2002, η Αποστολική Ορθόδοξη Εκκλησία συμφώνησε να μεταβιβάσει την κυριότητα των εκκλησιών που χρησιμοποιούνται από την Εσθονική Ορθόδοξη Εκκλησία του Πατριαρχείου Μόσχας προς το κράτος, το οποίο με τη σειρά του θα εξέδιδε 50ετείς μισθώσεις για τα ακίνητα προς την Ορθόδοξη Εκκλησία του Πατριαρχείου Μόσχας. Σε αντάλλαγμα, το κράτος συμφώνησε να ανακαινίσει τις εκκλησίες Αποστολικής Ορθόδοξης Εκκλησίας.Ringvee, Ringo. "Possible solutions to the conflict" , Estonica - Encyclopedia about Estonia, Estonian Institute.

Παραπομπές

Κατηγορία:Θρησκεία στην Εσθονία
Κατηγορία:Ανατολική Ορθοδοξία ανά χώρα